Na osnovu člana 17. Zakona o Vijeću ministara Bosne i Hercegovine („Službeni glasnik Bosne i Hercegovine“, br. 30/03, 42/03, 81/06, 94/07 i 24/08), člana 54. stava (1) tačke b) i člana 56. Poslovnika o radu Vijeća ministara Bosne i Hercegovine („Službeni glasnik BiH“, broj 22/03) Vijeće ministara Bosne i Hercegovine na 86. sjednici, održanoj 27.08.2025.
godine, donijelo je

**Z A K LJ U Č A K**

1. Vijeće ministara Bosne i Hercegovine je usvojilo Izvještaj o praćenju postupaka javnih nabavki za 2023. godinu, broj 04-16-1- 854 /24 od 19.06.2025. godine.

2. Zadužuje se Agencija za javne nabavke da u izvještaju o praćenju za 2024. godinu prezentira pokazatelje vezano za izmjene i dopune planova nabavki ugovornih organa.

3. Zadužuje se Agencija za javne nabavke da prezentira pokazatelje o zaključenim ugovorima putem pregovaračkog postupka bez objave obavještenja za 2024. godinu

4. Vijeće ministara Bosne i Hercegovine daje preporuku vladama na svim nivoima vlasti u Bosni i Hercegovini za uspostavu centralnog nabavnog tijela.

5. Zadužuje se Agencija za javne nabavke da Izvještaj dostaviti Vladi Federacije Bosne i Hercegovine, Vladi Republike Srpske i Vladi Brčko Distrikta, kao i uredima za reviziju u Bosni i Hercegovini.

6. Zadužuje se Agencija za javne nabavke da objavi izvještaj na svojoj web stranici.

Broj:05-07-1-1958-15/25

Sarajevo, 08.09.2025.godine

Predsjedavajuća Vijeća ministara

Bosne i Hercegovine

 Borjana Krišto